open-index/open-wikipedia-markdown huggingface dataset:
Κοζέλσκ

Το **Κοζέλσκ** () είναι πόλη της Ευρωπαϊκής Ρωσίας, στο Όμπλαστ της Καλούγκα. Ο πληθυσμός του Κοζέλσκ το 2023 ήταν 16.603 κάτοικοι έναντι 19.735 κατοίκων στην τελευταία σοβιετική απογραφή, το 1989. Η πόλη είναι κτισμένη στην αριστερή όχθη του ποταμού Ζίζντρα, σε υψόμετρο περί τα 150 μέτρα πάνω από την επιφάνεια της θάλασσας, και απέχει 72 χιλιόμετρα νοτιοδυτικά από την πόλη Καλούγκα, πρωτεύουσα της περιφέρειας (όμπλαστ).

## Ιστορία
Ο οικισμός αναφέρεται για πρώτη φορά σε ένα χρονικό του έτους 1146 ως μέρος του Πριγκιπάτου του Τσερνίγκοφ. Απέκτησε φήμη την άνοιξη του 1238, όταν ο δωδεκάχρονος τότε πρίγκιπάς του Βασίλειος, γιος του Τίτου, χρειάσθηκε να υπερασπισθεί την πόλη έναντι της στρατιάς του Μπατού Χαν. Ο Μπατού τη χαρακτήρισε «πόλη του κακού», επειδή οι κάτοικοί της αντιστάθηκαν στους επιτιθέμενους επί επτά εβδομάδες κατά την Πολιορκία του Κοζέλσκ, σκοτώνοντας περίπου 4.000 Μογγόλους στρατιώτες. Ωστόσο οι κάτοικοι ήταν πολύ λιγότεροι και τελικώς οι περισσότεροι σκοτώθηκαν στη μάχη, με τον Μπατού Χαν να καταλαμβάνει και να καταστρέφει την πόλη.

Το 1446 το Κόζελσκ τέθηκε προσωρινά υπό την ηγεμονία του Μεγάλου Δουκάτου της Λιθουανίας και το 1494 προσαρτήθηκε από το Μεγάλο Δουκάτο της Μόσχας. Τον 19ο αιώνα μια γετονική μονή, το Ερημητήριο της Όπτινα, απέκτησε μεγάλη φήμη, αναδεικνυόμενο στο σημαντικότερο πνευματικό κέντρο όλης της Ρωσικής Ορθόδοξης Εκκλησίας χάρη στους στάρετς του.

## Παραπομπές


Κοζελσκ
Καρατσάγιεφσκ

Το **Καρατσάγιεφσκ** () είναι πόλη της Ευρωπαϊκής Ρωσίας, στο Καρατσάγεβο-Κιρκασία. Ο πληθυσμός του Καρατσάγιεφσκ το 2025 ήταν 23.841 κάτοικοι έναντι 21.582 κατοίκων στην τελευταία σοβιετική απογραφή, το 1989. Η πόλη είναι κτισμένη στην όχθη του ποταμού Κουμπάν, στις υπώρειες του Καυκάσου, σε υψόμετρο περίπου 900 μέτρα πάνω από την επιφάνεια της θάλασσας.

Η πόλη ιδρύθηκε το 1926 ως ο οικισμός **Γκεοργκιγιέφσκογιε** και το 1929 αναγνωρίσθηκε ως «πόλη» με την ονομασία **Μικογιάν-Σαχάρ**.

## Παραπομπές


Καρατσαγιεφσκ
Παππαδιανά Πλατανιά Χανίων

Τα **Παππαδιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Παππαδιανά βρίσκoνται στο βορειοδυτικό τμήμα του νησιού, στους πρόποδες του όρους Κουτρούλης, σε υψόμετρο 460 μέτρα. Απέχουν περίπου 17 χιλιόμετρα νότια από το Γεράνι (έδρα του δήμου), 31 χιλιόμετρα νοτιοδυτικά από τα Χανιά και 31 χιλιόμετρα νοτιοανατολικά από την Κίσσαμο.  

Απογράφονται επίσημα, το 1925 να προσαρτώνται στην τότε κοινότητα Πρασσέ. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Ντερέ  αποτελούν την κοινότητα Ντερέ, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 14. 

## Εξωτερικοί σύνδεσμοι

* Ντερέ - Παπαδιανά: Δήμος Πλατανιά στο youtube.

## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: Παππαδιανά στον Δήμο Κισσάμου ενώ στον Δήμο Καντάνου-Σελίνου τα Παππαδιανά Κακοδικίου (Δημοτική ενότητα Καντάνου) και  Παππαδιανά Σελίνου (Δημοτική ενότητα Ανατολικού Σελίνου).

## Παραπομπές


Παππαδιανά Πλατανιά
Παππαδιανά
Λεζ Αιβέλ

Το **Λεζ Αιβέλ** (, ) είναι γαλλική κοινότητα στο νομό των Αρδεννών, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Αρδεννών
Σφαγή στο Κιόνελι

Η **σφαγή στο Κιόνελι** αναφέρετε στη σφαγή οκτώ άοπλων Ελληνοκυπρίων από την Τουρκική οργάνωση ΤΜΤ σε συνεργασία με τις Βρετανικές Αποικιακές Δυνάμεις και συγκεκριμένα την Special Branch και έγινε στις 12 Ιουνίου 1958 στο χωριό Κιόνελι.

## Ιστορικό Πλαίσιο
Στις 1 Απριλίου 1955, η πατριωτική παραστρατιωτική οργάνωση ΕΟΚΑ, με Αρχηγό τον Συνταγματάρχη Γεώργιο Γρίβα (Διγενή), άρχισε ανταρτοπόλεμο κατά των Άγγλων αποικιοκρατών στη Κύπρο, με σκοπό την απελευθέρωση του νησιού και αρχίσαν επιθέσεις έναντι στρατιωτικούς και αστυνομικούς στόχους σε όλο το νησί.

Ο Τζον Χάρντινγκ, ενώ είχε διοριστεί κυβερνήτης της Κύπρου λόγο της στρατιωτικής του εμπειρίας και την φερόμενη ικανότητα του να καταστείλει την ΕΟΚΑ, απέτυχε και αντικαταστάθηκε με τον Χιού Φούτ το 1957.

Το 1958, το Τουρκικό Τμήμα Ειδικού Πολέμου, με την έγκριση της Τούρκικης Κυβέρνησης, ίδρυσε και εκπαίδευσε την Τουρκοκυπριακή παραστρατιωτική οργάνωση ΤΜΤ με ηγέτη τον Ραούφ Ντενκτάς. Μια τακτική που χρησιμοποιούσε η ΤΜΤ ήταν επιθέσεις ψευδούς σημαίας (False flag attacks), οι οποίες ήταν ενέργειες που κάναν άνδρες της ΤΜΤ αλλά υπό τον "τίτλο" της ΕΟΚΑ ώστε να συσπειρώσουν τους τουρκοκύπριους ενάντια των Ελληνοκυπρίων, κάτι το οποίο έγινε μόλις λίγες μέρες πριν την σφαγή οπού τρομοκράτες της ΤΜΤ τοποθέτησαν βόμβα στο τουρκικό γραφείο τύπου στη Λευκωσία και την ευθύνη την απέδωσαν στην ΕΟΚΑ.

## Σφαγή και συνεπακόλουθα
Στις 12 Ιουνίου 1958, ο Αγγλικός στρατός συνέλαβε 35 Κοντεμενιώτες στο χωριό Σκυλλούρα, και βάση σχεδίου που οργανώθηκε από την Special Branch, αντί να τους πάρουν σε κρατητήρια και με ασφάλεια, τους οδήγησαν στο χωριό Κιόνελι που τους περίμεναν ήδη περίπου 200 Τούρκοι. Οι Άγγλοι συνοδοί τους εγκαταλείψαν και μετά από λίγο, τους επιτέθηκαν οι Τουρκοκύπριοι (Με πυροβολισμούς, ακρωτηριασμούς και αποκεφαλισμούς) χωρίς να μπορούν οι Ελληνοκύπριοι να αντισταθούν. Σκοτώθηκαν 8 Έλληνες ενώ οι πλείστοι διέφυγαν αλλά με τραύματα. Ενώ είχαν συλληφθεί 8 Τουρκοκύπριοι, Ο Χιού Φούτ επικοινώνησε με την κυβέρνηση στο Λονδίνο και διαβεβαίωσε ότι θα αθωώνονταν οι συλληφθέντες, κάτι το οποίο όντος έγινε στην τελική δίκη. Μετά από την σφαγή, ακολούθησε συγκάλυψη  από της Βρετανικές Αρχές.

## Θύματα
Οι οκτώ νεκροί της σφαγής είναι οι εξής:

* Ευριπίδης Κυριάκου
* Κώστας Μουρής
* Πέτρος Σταύρου
* Χαράλαμπος Σταύρου
* Γεώργιος Σταύρου
* Ιωάννης Σταύρου
* Χριστόδουλος Σταύρου
* Σωτήρης Χατζηβασιλείου

## Παραπομπές

Κατηγορία:Ιστορία της Κύπρου
Κατηγορία:Αγγλοκρατία στην Κύπρο
Κατηγορία:Συλλογική τιμωρία
Κατηγορία:Απελευθερωτικός αγώνας της Κύπρου
Φερμίν Λόπεζ

Ο **Φερμίν Λόπεζ** (11 Μαΐου 2003) είναι Ισπανός επαγγελματίας ποδοσφαιριστής που αγωνίζεται ως μέσος ή πλάγιος μέσος στην Μπαρτσελόνα και την εθνική ομάδα της Ισπανίας.

## Βιογραφία
Γεννήθηκε στο Ελ Καμπίγιο, στην επαρχία Ουέλβα της Ανδαλουσίας. Ο Λόπεζ ξεκίνησε να παίζει ποδόσφαιρο στην ομάδα της γενέτειράς του, πριν μετακινηθεί στη Ρεκρεατίβο δε Ουέλβα και τελικά ενταχθεί στην ακαδημία της Ρεάλ Μπέτις το 2012. Το καλοκαίρι του 2016, εντάχθηκε στο κέντρο εκπαίδευσης της Μπαρτσελόνα.

### Καριέρα σε συλλόγους
Ο Λόπεζ έκανε το ντεμπούτο του στο ΟΥΕΦΑ Τσάμπιονς Λιγκ στις 19 Σεπτεμβρίου 2023, εισερχόμενος ως αλλαγή στον αγώνα ομίλων της Μπαρτσελόνα κόντρα στη Ροαγιάλ Άντβερπ. Σκόραρε το πρώτο του γκολ στο ΟΥΕΦΑ Τσάμπιονς Λιγκ στις 25 Οκτωβρίου 2023 εναντίον της Σαχτάρ Ντονέτσκ. Ανανέωσε το συμβόλαιό του μέχρι τις 30 Ιουνίου 2029.

### Καριέρα στην εθνική ομάδα
Τον Μάιο του 2024, συμπεριλήφθηκε σε μια ευρύτερη λίστα 29 παικτών που κάλεσε ο Λουίς ντε λα Φουέντε για το Euro 2024 και αργότερα εντάχθηκε στην τελική λίστα 26 παικτών που δημοσιεύτηκε στις 7 Ιουνίου.

Μετά την κατάκτηση του  Euro 2024, συμμετείχε στην ομάδα της Ισπανίας που κέρδισε το χρυσό μετάλλιο στους Ολυμπιακούς Αγώνες. Σκόραρε έξι γκολ στους Ολυμπιακούς Αγώνες, εκ των οποίων δύο στον τελικό στις 9 Αυγούστου 2024 στο Παρκ ντε Πρενς απέναντι στη Γαλλία.

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Μπαρτσελόνα Β
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Κατηγορία:Ολυμπιονίκες του ποδοσφαίρου
Φωτεινή Τσαλίκογλου

H **Φωτεινή Τσαλίκογλου** είναι συγγραφέας, ψυχολόγος και πανεπιστημιακός που διδάσκει στο Πάντειο Πανεπιστήμιο.   

## Βιογραφία
Σπούδασε στο Πανεπιστήμιο της Γενεύης με καθηγητή τον Ζαν Πιαζέ και ειδικεύτηκε στην κλινική ψυχολογία.  

Είναι μέλος της Εταιρείας Συγγραφέων.  

## Εργογραφία
Είναι συγγραφέας πολλών επιστημονικών βιβλίων και δοκιμίων, όπως: 

* "Σχιζοφρένεια και φόνος (Αναζητώντας τον χαμένο παράδεισο)"
* "Μυθολογίες βίας και καταστολής"
* "Ο μύθος του επικίνδυνου ψυχασθενή"
* "Ψυχο-λογικά (Οι παγίδες του αυτονόητου)"
* "Ψυχολογία της καθημερινής ζωής (H κουλτούρα του εφήμερου)"
* "Η ψυχή στη χώρα των πραγμάτων"
* "Το μέλλον ανήκει στην έκπληξη" 

Έχει γράψει τα διαλογικά βιβλία:  

* Μήπως; (μαζί με την Μαργαρίτα Καραπάνου), 
* Δε μ' αγαπάς, μ' αγαπάς: Tα παράξενα της μητρικής αγάπης", τα γράμματα της Μαργαρίτας Λυμπεράκη προς την κόρη της Μαργαρίτα Καραπάνου
* Το παραμύθι "Η νεράιδα της γης" (με εικονογράφηση του Αλέξη Κυριτσόπουλου)
Είναι συγγραφέας των μυθιστορημάτων:  

* "Η κόρη της Ανθής Αλκαίου" 
* "Εγώ, η Μάρθα Φρόυντ" 
* "Έρως φαρμακοποιός"
* "Ονειρεύτηκα πως είμαι καλά" 
* "Το χάρισμα της Βέρθας" (υποψήφιο για το Βραβείο Αναγνωστών 2010 του ΕΚΕΒΙ)
* "Όλα τα ναι του κόσμου"
* "Το Ευτυχισμένο Νησί"
* "8 ώρες και 35 λεπτά"
* "Η μετακόμιση"

Τα βιβλία της έχουν μεταφραστεί σε διάφορες γλώσσες και κυκλοφορούν σε Ευρώπη και Αμερική.
## Παραπομπές

Κατηγορία:Ελληνίδες συγγραφείς
Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες ψυχολόγοι
Παππαδιανά Καντάνου Χανίων

Τα **Παππαδιανά** Καντάνου ή Κακοδικίου είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Παππαδιανά βρίσκoνται στο νοτιοδυτικό τμήμα του νησιού, στις όχθες του χείμαρρου Κακοδικιανού, σε υψόμετρο 360 μέτρα. Απέχουν περίπου 17 χιλιόμετρα Β.-ΒΑ. από την Παλαιοχώρα (έδρα του δήμου), 65 χιλιόμετρα ΝΔ. από τα Χανιά (μέσω Καμισιανών) και 7 χιλιόμετρα Ν. από την Κάνδανο.  

Απογράφονται επίσημα, το 1940 να προσαρτώνται στην τότε κοινότητα Κακοδικίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην κοινότητα Κακοδικίου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 9 κάτοικοι ενώ με αυτήν του 2011 ήταν 19. 

## Εξωτερικοί σύνδεσμοι

* Παππαδιανά, Χανιά στον ιστότοπο https://ellinismos.gr/. 

## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: στον Δήμο Κισσάμου τα Παππαδιανά Κισσάμου, στον Δήμο Πλατανιά τα Παππαδιανά ενώ στον ίδιο δήμο Καντάνου-Σελίνου τα Παππαδιανά Σελίνου (Δημοτική ενότητα Καντάνου).

## Παραπομπές


Παππαδιανά Καντάνου
Παππαδιανά
Πορτ Βίνσεντ (Νότια Αυστραλία)

Το **Πορτ Βίνσεντ** () είναι μκρός οικισμός στην ανατολική ακτή της χερσονήσου Γιορκ στη Νότια Αυστραλία, σε απόσταση 194 χλμ. από την Αδελαΐδα.

Κατά την απογραφή που πραγματοποιήθηκε τον Αύγουστο του 2021 ο πληθυσμός ανέρχεται σε 494 κατοίκους.
 
## Παραπομπές


Κατηγορία:Οικισμοί στην Αυστραλία
Παππαδιανά Σελίνου Χανίων

Τα **Παππαδιανά** Σελίνου ή Τεμενίων είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Παππαδιανά βρίσκoνται στο νοτιοδυτικό τμήμα του νησιού, σε υψόμετρο 650 μέτρα. Απέχουν περίπου 18 χιλιόμετρα βορειοανατολικά από την Παλαιοχώρα (έδρα του δήμου), 68 χιλιόμετρα νοτιοδυτικά από τα Χανιά (μέσω Καμισιανών) και 1,5 χιλιόμετρα νοτιοανατολικά από τα Τεμένια.  

Απογράφονται επίσημα, το 1925 να προσαρτώνται στην τότε κοινότητα Ροδοβανίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Τεμένια και τους Στράτους αποτελούν την κοινότητα Τεμενίων, που υπάγεται στη Δημοτική Ενότητα Ανατολικού Σελίνου του Δήμου Καντάνου-Σελίνου και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 3. 

## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: στον Δήμο Κισσάμου τα Παππαδιανά Κισσάμου, στον Δήμο Πλατανιά τα Παππαδιανά ενώ στον ίδιο δήμο Καντάνου-Σελίνου τα Παππαδιανά Κακοδικίου (Δημοτική ενότητα Καντάνου).

## Παραπομπές


Παππαδιανά Σελίνου
Παππαδιανά Σελίνου
Γενικές εκλογές στο Μοντσερράτ 2024

Γενικές εκλογές διεξήχθησαν στο Μοντσερράτ στις 24 Οκτωβρίου 2024.

## Εκλογικό σύστημα
Η Νομοθετική Συνέλευση έχει έντεκα μέλη, εκ των οποίων τα εννέα εκλέγονται. Οι άλλες δύο έδρες καταλαμβάνονται από τον γενικό εισαγγελέα και τον οικονομικό γραμματέα. Το νησί αποτελεί μια ενιαία εκλογική περιφέρεια εννέα μελών, με τους ψηφοφόρους να μπορούν να ψηφίσουν έως και εννέα υποψηφίους στο ψηφοδέλτιό τους με πλειοψηφική ψηφοφορία ευρείας εκλογικής περιφέρειας.

Οι υποψήφιοι πρέπει να λάβουν τουλάχιστον το 6% των ψήφων για να εκλεγούν. Εάν λιγότεροι από εννέα υποψήφιοι λάβουν πάνω από το 6% των ψήφων, διεξάγεται δεύτερος γύρος εντός 21 ημερών.

## Προεκλογική εκστρατεία
Συνολικά, 34 υποψήφιοι συμμετείχαν στις εκλογές.

## Αποτελέσματα

## Παραπομπές


## Εξωτερικοί σύνδεσμοι
*Electoral Commission

2024
Μοντσερρατ
Τσάρλεστον (Νότια Αυστραλία)

Το **Τσάρλεστον** () είναι μικρός οικισμός στους λόφους της Αδελαΐδας στη Νότια Αυστραλία. Βρίσκεται στον δρόμο της κοιλάδας Ονκαπαρίνγκα, μεταξύ του Γουντσάιντ και του όρους Τόρενς και 3 χλμ. νοτιοανατολικά του Λόμπεθαλ.  

Κατά την απογραφή που πραγματοποιήθηκε τον Αύγουστο του 2021 ο πληθυσμός ανέρχεται σε 317 κατοίκους.
 
## Παραπομπές


Κατηγορία:Οικισμοί στην Αυστραλία
Πόιντ Τέρτον (Νότια Αυστραλία)

Το **Πόιντ Τέρτον** () είναι μικρός παραθαλάσσιος οικισμός 114 χιλιομέτρα δυτικά της Αδελαΐδας, στην Νότια Αυστραλία.

Κατά την απογραφή που πραγματοποιήθηκε τον Αύγουστο του 2021 ο πληθυσμός ανέρχεται σε 327 κατοίκους.
 
## Παραπομπές


Κατηγορία:Οικισμοί στην Αυστραλία
Πρόγραμμα Βίκινγκ

Το **Πρόγραμμα Βίκινγκ** αποτελούνταν από ένα ζευγάρι πανομοιότυπων αμερικανικών διαστημικών ανιχνευτών, το *Βίκινγκ 1* και το *Βίκινγκ 2,* τα οποία εκτοξεύτηκαν και τα δύο το 1975 και προσγειώθηκαν στον Άρη το 1976. Η προσπάθεια της αποστολής ξεκίνησε το 1968 και διοικούνταν από το Ερευνητικό Κέντρο Λάνγκλεϊ της NASA. Κάθε διαστημόπλοιο αποτελούνταν από δύο κύρια μέρη: ένα διαστημόπλοιο σε τροχιά που φωτογράφιζε την επιφάνεια του Άρη και ένα όχημα προσεδάφισης που μελετούσε τον πλανήτη από την επιφάνεια. Τα διαστημόπλοια χρησίμευαν επίσης ως αναμεταδότες επικοινωνίας για τα διαστημόπλοια μόλις προσγειώνονταν.

Το πρόγραμμα αναπτύχθηκε από το προηγούμενο, ακόμη πιο φιλόδοξο, πρόγραμμα Βόγιατζερ της NASA, το οποίο δεν σχετιζόταν με τα επιτυχημένους διαστημόπλοια Βόγιατζερ στα τέλη της δεκαετίας του 1970. Το *Βίκινγκ 1* εκτοξεύτηκε στις 20 Αυγούστου 1975 και το δεύτερο σκάφος, *Βίκινγκ 2*, εκτοξεύτηκε στις 9 Σεπτεμβρίου 1975, και τα δύο πάνω σε πυραύλους Titan IIIE. Το *Βίκινγκ 1* εισήλθε σε τροχιά γύρω από τον Άρη στις 19 Ιουνίου 1976, με το *Βίκινγκ 2* να ακολουθεί στις 7 Αυγούστου.

Αφού τέθηκαν σε τροχιά γύρω από τον Άρη για περισσότερο από ένα μήνα και έστειλαν εικόνες που χρησιμοποιήθηκαν για την επιλογή σημείου προσεδάφισης, το διαστημόπλοιο σε τροχιά και το διαστημόπλοιο προσεδάφισης αποσυνδέθηκαν. Το διαστημόπλοιο προσεδάφισης εισήλθε στη συνέχεια στην ατμόσφαιρα του Άρη και προσγειώθηκε ομαλά στις τοποθεσίες που είχαν επιλεγεί. Το *Βίκινγκ 1* προσγειώθηκε στην επιφάνεια του Άρη στις 20 Ιουλίου 1976, περισσότερο από δύο εβδομάδες πριν από την άφιξη του *Βίκινγκ 2*. Το *Βίκινγκ 2* στη συνέχεια πραγματοποίησε με επιτυχία ομαλή προσεδάφιση στις 3 Σεπτεμβρίου. Το διαστημόπλοιο σε τροχιά συνέχισε να απεικονίζει και να εκτελεί άλλες επιστημονικές λειτουργίες από την τροχιά, ενώ το διαστημόπλοιο προσεδάφισης ανέπτυσσε όργανα στην επιφάνεια. Το πρόγραμμα τερματίστηκε το 1982.

Το κόστος του έργου ήταν περίπου $1 δισεκατομμύριο δολάρια κατά τη στιγμή της κυκλοφορίας,   που ισοδυναμεί με περίπου 6 δισεκατομμύρια δολάρια σήμερα. Η αποστολή θεωρήθηκε επιτυχημένη και αποτέλεσε το μεγαλύτερο μέρος της γνώσης για τον Άρη μέχρι τα τέλη της δεκαετίας του 1990 και τις αρχές της δεκαετίας του 2000. 
## Παραπομπές


Κατηγορία:Βιοαστρονομία
Κατηγορία:Διαστημικά προγράμματα
Βασίλης Χουλιαράς

Ο **Βασίλης Χουλιαράς** είναι Έλληνας συγγραφέας, γεννήθηκε το 1974 στην Αθήνα. Σπούδασε Μηχανολόγος Μηχανικός στο Εθνικό Μετσόβιο Πολυτεχνείο. Ζει και εργάζεται στο Μεσολόγγι.  

500x500εσ|Vasilios Chouliaras 

Έχει εκδώσει 5 βιβλία, από αυτά τα τέσσερα είναι συλλογές διηγημάτων: 

* Μικρές ιστορίες για πριν τον ύπνο (εκδόσεις Γαβριηλίδη, 2012 / εκδόσεις Ενύπνιο, 2023) 
* Ιστορίες από το αρχιπέλαγος Φουάν (εκδόσεις Μελάνι, 2015)
* Ο φάρος του Σόρενσον (εκδόσεις Θράκα, 2018) 
* Πέρα από την άκρη του κόσμου (εκδόσεις Ενύπνιο, 2024) 

και ένα αφήγημα: Η μέρα που άρχισε έχει ήδη τελειώσει (εκδόσεις Ενύπνιο, 2021). 

Είναι μέλος της Εταιρείας Ελλήνων Συγγραφέων από το 2025.



## Παραπομπές


Κατηγορία:Έλληνες συγγραφείς
Βαμβακάδες Χανίων

Οι **Βαμβακάδες** είναι σχεδόν ακατοίκητος οικισμός της Κρήτης στην Περιφερειακή Ενότητα Χανίων.

## Γενικά στοιχεία
Οι Βαμβακάδες βρίσκoνται στο δυτικό/κεντρικό τμήμα του νησιού, σε υψόμετρο 740 μέτρα. Απέχουν περίπου 21 χιλιόμετρα βορειοανατολικά από την Παλαιοχώρα (έδρα του δήμου), 64 χιλιόμετρα νοτιοδυτικά   από τα Χανιά και 8 χιλιόμετρα βορειοδυτικά  από την Κάνδανο. Στα ανατολικά του χωριού και σε υψόμετρο 1.037 μέτρα υπάρχουν ερείπια του Πύργου Βαμβακάδων ή Πύργου Σταυρού ή Πύργου Κανδάνου, ένας από τους τέσσερις πύργους με πολεμίστρες που έκτισαν οι Οθωμανοί τη Τουρκοκρατία, για να προστατευτούν από τους επαναστάτες των γειτονικών περιοχών. Θεωρείται αυτός με το μεγαλύτερο υψόμετρο στην Κρήτη ενώ οι άλλοι τρείς, στο Ανισαράκι, Νυχτεριανό και Κουφαλωτό δεν διασώζονται.  

Απογράφονται επίσημα, το 1940 να προσαρτώνται στην τότε κοινότητα Καντάνου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκουν στην κοινότητα Καντάνου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 3 κάτοικοι ενώ με αυτήν του 2011 ήταν 4. 
## Παραπομπές


Βαμβακάδες
Βαμβακάδες
Παλληκαριανά Χανίων

Τα **Παλληκαριανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Παλληκαριανά βρίσκoνται στο νοτιοδυτικό τμήμα του νησιού, στις όχθες του χείμαρρου Κακοδικιανού, σε υψόμετρο 320 μέτρα. Απέχουν περίπου 10 χιλιόμετρα Β.-ΒΑ. από την Παλαιοχώρα (έδρα του δήμου), 65 χιλιόμετρα ΝΔ. από τα Χανιά (μέσω Καμισιανών) και 7 χιλιόμετρα Δ.-ΝΔ. από την Κάνδανο.  

Απογράφονται επίσημα, το 1925 να προσαρτώνται στην τότε κοινότητα Κακοδικίου. Το 1971 προσαρτήθηκε ο καταργούμενος οικισμός Μαχιά. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην κοινότητα Κακοδικίου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 8 κάτοικοι ενώ με αυτήν του 2011 ήταν 21. 

## Παραπομπές


Παλληκαριανά
Παλληκαριανά
Γενικές εκλογές στο Παλάου 2024

Γενικές εκλογές διεξήχθησαν στο Παλάου στις 5 Νοεμβρίου 2024 για την εκλογή pροέδρου και του Εθνικού Κογκρέσου. Ο εν ενεργεία πρόεδρος Σουρέιντζελ Γουίπς τζούνιορ αναμετρήθηκε με τον πρώην πρόεδρο Τόμι Ρεμενγκεσάου τζούνιορ στις εκλογές και επανεξελέγη για δεύτερη θητεία. 

## Εκλογικό σύστημα
Πρόεδρος εκλέγεται με το σύστημα των δύο γύρων (ή απλή πλειοψηφία). Εφόσον κανένας υποψήφιος δεν εξασφάλισε την απόλυτη πλειοψηφία στον πρώτο γύρο, θα διεξαγόταν δεύτερος γύρος μεταξύ των δύο πρώτων. Ωστόσο, ο Γουίπς κέρδισε με αποφασιστική πλειοψηφία στον πρώτο γύρο.
Στη Γερουσία (15 μέλη) εκλέγονται από μία ενιαία πανεθνική εκλογική περιφέρεια με συγκεντρωτική ψηφοφορία (block voting), όπου κάθε ψηφοφόρος έχει 15 ψήφους να ρίξει. Ο αριθμός των εδρών της Γερουσίας αυξήθηκε από 13 σε 15 για αυτές τις εκλογές.
Στη Βουλή των Αντιπροσώπων (16 μέλη) εκλέγονται σε μονοεδρικές εκλογικές περιφέρειες, που βασίζονται στις πολιτείες, με το σύστημα της απλής πλειοψηφίας (first-past-the-post voting).

## Αποτελέσματα
Ο Γουίπς επανεξελέγη πρόεδρος στον πρώτο γύρο, εξασφαλίζοντας σαφή πλειοψηφία έναντι του αντιπάλου του, Τόμι Ρεμενγκεσάου, τζούνιορ.
Στις εκλογές του Κογκρέσου, όλοι οι εκλεγμένοι ήταν Ανεξάρτητοι, καθώς δεν υπάρχουν πολιτικά κόμματα στο Παλάου. Στη Γερουσία (15 έδρες) οι 15 υποψήφιοι με τις περισσότερες ψήφους σε εθνικό επίπεδο εξελέγησαν.

Αξιοσημείωτο είναι ότι ρεκόρ γυναικών εξελέγησαν στο Κογκρέσο: τέσσερις στη Βουλή των Αντιπροσώπων (από μία προηγουμένως) και δύο στη Γερουσία.

### Πρόεδρος

Πηγή:  Palau Election Commission

### Αντιπρόεδρος

:Πηγή: Palau Election Commission

## Γερουσία

Εξελέγησαν 15 μέλη, όλοι ανεξάρτητοι.

## Βουλή
200px|right
Εξελέγησαν 16 ανεξάρτητοι.

## Παραπομπές


2024
Παλαου
Μαρουδιανά Χανίων

Τα **Μαρουδιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Μαρουδιανά βρίσκoνται στο νοτιοδυτικό τμήμα του νησιού, ανατολικά του χείμαρρου Κακοδικιανού, σε υψόμετρο 407 μέτρα. Απέχουν περίπου 10 χιλιόμετρα Β.-ΒΑ. από την Παλαιοχώρα (έδρα του δήμου) και 65 χιλιόμετρα ΝΔ. από τα Χανιά (μέσω Καμισιανών). Απογράφονται επίσημα, ως ξεχωριστός οικισμός το 1961 να απογράφονται στην κοινότητα Κακοδικίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην κοινότητα Κακοδικίου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 18 κάτοικοι ενώ με αυτήν του 2011 ήταν 11.   

## Εξωτερικοί σύνδεσμοι

* Μαρουδιανά, Χανιά από τον ιστότοπο https://ellinismos.gr/.

## Παραπομπές


Μαρουδιανά
Μαρουδιανά
Χασί Χανίων

Το **Χασί** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Χασί βρίσκεται στο νοτιοδυτικό τμήμα του νησιού, στα δυτικά του χείμαρρου Πελεκάνου, σε υψόμετρο 394 μέτρα. Απέχει περίπου 15 χιλιόμετρα Β.-ΒΔ. από την Παλαιοχώρα (έδρα του δήμου) και 72 χιλιόμετρα ΝΔ. από τα Χανιά. Αναφέρεται επίσημα, το 1925 να προσαρτάται στην τότε κοινότητα Σκλαβοπούλας. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, ανήκει στην κοινότητα Βουτά, που υπάγεται στη Δημοτική Ενότητα Πελεκάνου του Δήμου Καντάνου-Σελίνου και σύμφωνα με την απογραφή 2021 απογράφησαν 10 κάτοικοι ενώ με αυτήν του 2011 ήταν 22. 

## Εξωτερικοί σύνδεσμοι
* Χασί, Χανιά στον ιστότοπο https://ellinismos.gr/.

## Παραπομπές


Χασί
Χασί
Επίσκοπος Χριστουπόλεως Βαρνάβας

Ο **Επίσκοπος Χριστουπόλεως Βαρνάβας** (κατά κόσμον *Αντώνιος Θεοχάρης*, Αθήνα, 1975) είναι Έλληνας θεολόγος και ιεράρχης, βοηθός επίσκοπος και Πρωτοσύγκελλος της Ιεράς Αρχιεπισκοπής Αθηνών.

## Βιογραφικά στοιχεία
Ο κατά κόσμον Αντώνιος Θεοχάρης γεννήθηκε στην Αθήνα το 1975. Φοίτησε στην Ανωτέρα Εκκλησιαστική Σχολή Αθηνών και ακολούθως σπούδασε στο Τμήμα Κοινωνικής Θεολογίας της Θεολογικής Σχολής του Εθνικού και Καποδιστριακού Πανεπιστημίου Αθηνών, στο οποίο πραγματοποίησε μεταπτυχιακές σπουδές Λειτουργικής, εκπονώντας μεταπτυχιακή εργασία τίτλο «*Εγκωμιαστικός Λόγος στους Αγίους Αναργύρους Κύρο και Ιωάννη*». Εκπονεί διδακτορική διατριβή στη Θεολογική Σχολή του ιδίου Πανεπιστημίου. Είναι διπλωματούχος βυζαντινής μουσικής του Ωδείου Πειραιώς. 

Χειροτονήθηκε διάκονος το 2000 και πρεσβύτερος το 2004, από τον Αρχιεπίσκοπο Αθηνών Χριστόδουλο. Από το 2000 έως το 2010 υπηρέτησε σε διάφορες θέσεις ευθύνης στην Ιερά Αρχιεπισκοπή Αθηνών, ως αρχιδιάκονος του Αρχιεπισκόπου Χριστοδούλου αλλά και ως διευθυντής του Ιδιαίτερου Γραφείου. Από το 2010 έως το 2025 υπηρέτησε στην Ιερά Σύνοδο της Εκκλησίας της Ελλάδος ως γραμματέας της Συνοδικής Επιτροπής Θείας Λατρείας και Ποιμαντικού Έργου και της Ειδικής Συνοδικής Επιτροπής Λειτουργικής Αναγεννήσεως, ενώ διετέλεσε και μέλος της Υποεπιτροπής Διπτύχων. Από το 2004 έως το 2025, υπηρέτησε ως ιερατικός προϊστάμενος και πρόεδρος του Εκκλησιαστικού Συμβουλίου στον Ιερό Ναό Αγίου Ελευθερίου Γκύζη.

Στις 11 Οκτωβρίου 2019 διορίστηκε από τον Αρχιεπίσκοπο Αθηνών Ιερώνυμο Β´ Πρωτοσύγκελλος της Ιεράς Αρχιεπισκοπής Αθηνών.

Στις 9 Οκτωβρίου 2025 εξελέγη από την Ιεραρχία της Ιεράς Συνόδου της Εκκλησίας της Ελλάδος Επίσκοπος Χριστουπόλεως, βοηθός της Ιεράς Αρχιεπισκοπής Αθηνών, διατηρώντας παράλληλα τα καθήκοντα του Πρωτοσυγκέλλου της Ιεράς Αρχιεπισκοπής. Στις 18 Οκτωβρίου χειροτονήθηκε στον επισκοπικό βαθμό στον Μητροπολιτικό Ναό Αθηνών από τον Μητροπολίτη Ύδρας, Σπετσών και Αιγίνης Εφραίμ, ο οποίος εκπροσωπούσε τον Αρχιεπίσκοπο Ιερώνυμο.

## Παραπομπές

Χριστουπόλεως Βαρνάβας
Χριστουπόλεως Βαρνάβας
Χριστουπόλεως Βαρνάβας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Σφακός Χανίων

Ο **Σφακός** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Σφακός βρίσκεται στο νοτιοδυτικό τμήμα του νησιού, στις όχθες του χειμάρρου Κακοδικιανού και σε υψόμετρο 300 μέτρα. Απέχει περίπου 12 χιλιόμετρα Β.-ΒΑ. από την Παλαιοχώρα (έδρα του δήμου) και 63 χιλιόμετρα ΝΔ. από τα Χανιά (μέσω Καμισιανών). Απογράφεται επίσημα, ως ξεχωριστός οικισμός από το 1940 στην κοινότητα Κακοδικίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην κοινότητα Κακοδικίου, που υπάγεται στη Δημοτική Ενότητα Κανδάνου του Δήμου Καντάνου-Σελίνου και σύμφωνα με την απογραφή 2021 απογράφησαν 13 κάτοικοι ενώ με αυτήν του 2011 ήταν 28.   

## Σημείωση
Στην ίδια περιφερειακή ενότητα (Χανίων) και τα βόρεια παράλια της και την ανατολική ακτή της Χερσονήσου Ροδωπού (Σπάθα) είναι η παραλία Σφάκος.

## Παραπομπές


Σφακός
Σφακός
Μεντβεζιεγκόρσκ

Το **Μεντβεζιεγκόρσκ** () είναι πόλη της βόρειας Ευρωπαϊκής Ρωσίας, στη Δημοκρατία της Καρελίας. Ο πληθυσμός του Μεντβεζιεγκόρσκ το 2023 ήταν 11.737 κάτοικοι έναντι 20.373 κατοίκων στην τελευταία σοβιετική απογραφή, το 1989. Η πόλη είναι κτισμένη στην ακτή του Κόλπου Ονέγκα της Λευκής Θάλασσας, σε μέσο υψόμετρο περί τα 80 μέτρα πάνω από την επιφάνεια της θάλασσας. Είναι η διοικητική έδρα του ομώνυμου τοπικού Διαμερίσματος Μεντβεζιεγκόρσκυ.

Στη θέση της σημερινής πόλεως υπήρχε το χωριό **Μεντβέζια Γκόρα** (Медвежья Гора, μεταφράζεται ελεύθερα σε «βουνό της αρκούδας»), όπου για μερικά χρόνια τον 18ο αιώνα λειτουργούσε ένα εργοστάσιο. Το 1916 αναβαθμίσθηκε σε «πόλη», που το 1938 έλαβε τη σημερινή ονομασία της. Κατά τον Β΄ Παγκόσμιο Πόλεμο, η πόλη κατεχόταν από τον φινλανδικό στρατό από τις 6 Δεκεμβρίου 1941 μέχρι τις 23 Ιουνίου 1944. Στο Μεντβεζιεγκόρσκ βρισκόταν η διοίκηση του Στρατοπέδου καταναγκαστικών έργων Μπελμπαλτλάγκ, που επάνδρωνε την κατασκευή του Καναλιού της Λευκής Θάλασσας-Βαλτικής.

## Παραπομπές


Μεντβεζιεγκορσκ
Ανζέρο-Σούντζενσκ

Το **Ανζέρο-Σούντζενσκ** () είναι πόλη της Ασιατικής Ρωσίας, στο Όμπλαστ του Κεμέροβο, που ιδρύθηκε το 1897. Ο πληθυσμός του Ανζέρο-Σούντζενσκ το 2025 ήταν 63.942 κάτοικοι έναντι 107.951 κατοίκων στην τελευταία σοβιετική απογραφή, το 1989 και με συνεχή μείωση του πληθυσμού από τότε (1989) στις επίσημες απογραφές. Η πόλη είναι κτισμένη ανατολικώς του ποταμού Τομ, πάνω στη γραμμή του Υπερσιβηρικού σιδηροδρόμου και σε υψόμετρο 230 μέτρα πάνω από την επιφάνεια της θάλασσας. Καθώς υποδηλώνει η ονομασία της, η πόλη δημιουργήθηκε από τη συγχώνευση των οικισμών Ανζέρο και Σούντζενκ.

## Παραπομπές


Ανζερο-Σουντζενσκ
Γιουργκά

Η **Γιουργκά** () είναι πόλη της Ασιατικής Ρωσίας, στο Όμπλαστ του Κεμέροβο. Ο πληθυσμός της Γιουργκά το 2025 ήταν 77.092 κάτοικοι έναντι 93.202 κατοίκων στην τελευταία σοβιετική απογραφή, το 1989. Η πόλη είναι κτισμένη στην όχθη του ποταμού Τομ, πάνω στη γραμμή του Υπερσιβηρικού σιδηροδρόμου και σε υψόμετρο 150 μέτρα πάνω από την επιφάνεια της θάλασσας. Η πόλη ιδρύθηκε το 1886, ενώ το 1942 αναγνωρίσθηκε ως οικισμός αστικού τύπου και το 1949 αναβαθμίσθηκε σε «πόλη».

## Παραπομπές


Γιουργκα
Μπελομόρσκ

Το **Μπελομόρσκ** () είναι μικρή πόλη της βόρειας Ευρωπαϊκής Ρωσίας, στη Δημοκρατία της Καρελίας. Ο πληθυσμός του Μπελομόρσκ το 2023 ήταν 7.407 κάτοικοι έναντι 18.935 κατοίκων στην τελευταία σοβιετική απογραφή, το 1989. Η πόλη είναι κτισμένη στην ακτή του Κόλπου Ονέγκα της Λευκής Θάλασσας, σε μέσο υψόμετρο περί τα 10 μέτρα πάνω από την επιφάνεια της θάλασσας, εκεί όπου τελειώνει το Κανάλι της Λευκής Θάλασσας-Βαλτικής. Είναι η διοικητική έδρα του ομώνυμου τοπικού Διαμερίσματος Μπελομόρσκυ.

Αρχικώς στη θέση της σημερινής πόλεως υπήρχε ένα μικρό χωριό ονόματι **Σαρόκα** (ρωσ. Соро́ка) ή **Σαρότσκαγια** (ρωσ. Сороцкая), εμφανιζόμενο στις επίσημες ρωσικές αυτοκρατορικές εκλογές και στατιστικές. Στις 11 Σεπτεμβρίου 1938 η Σαρόκα συγχωνεύθηκε με αρκετά γειτονικά πολίσματα, δημιουργώντας την πόλη Μπελομόρσκ, ονομασία που σημαίνει σε ελεύθερη μετάφραση «Λευκοθαλασσίτικο». Το 1941-1944, κατά τον Β΄ Παγκόσμιο Πόλεμο, ήταν προσωρινή πρωτεύουσα της Καρελο-Φινλανδικής Σοβιετικής Σοσιαλιστικής Δημοκρατίας. Το Μπελομόρσκ παραμένει το κέντρο του πολιτισμού των Πομόρων. Η σιδηροδρομική γραμμή Κίροφ το συνδέει με το Μούρμανσκ και την Αγία Πετρούπολη. Το νέο λιμάνι του Μπελομόρσκ (2014) έχει δυναμικότητα διαχειρίσεως 9 εκατομμυρίων τόνων φορτίου ετησίως.

## Παραπομπές


Μπελομορσκ
Μανιατιανά Χανίων

Τα **Μανιατιανά** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Μανιατιανά βρίσκονται στο νοτιοδυτικό τμήμα του νησιού, σε υψόμετρο 620 μέτρων. Απέχουν περίπου 20 χιλιόμετρα ΒΔ. από την Παλαιοχώρα (έδρα του δήμου) και 73 χιλιόμετρα Δ.-ΝΔ. από τα Χανιά. Αναφέρονται επίσημα, το 1940 να προσαρτώνται στην τότε κοινότητα Σκλαβοπούλας. Το 1971 στον οικισμό προσαρτήθηκαν οι καταργούμενοι οικισμοί Παππαδιανά και Σφακιά. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, ανήκει στην κοινότητα Σκλαβοπούλας, που υπάγεται στη Δημοτική Ενότητα Πελεκάνου του Δήμου Καντάνου-Σελίνου και σύμφωνα με την απογραφή 2021 απογράφησαν 22 κάτοικοι ενώ με αυτήν του 2011 ήταν 16. 

## Παραπομπές


Μανιατιανά
Μανιατιανά
Τάσος Παπαναστασίου (ηθοποιός)

Ο **Τάσος Παπαναστασίου** είναι Έλληνας ηθοποιός, σκηνογράφος, ενδυματολόγος και δημιουργός χειροποίητων κοσμημάτων. Έγινε γνωστός από τις εμφανίσεις του σε ταινίες «Πολίτικη Κουζίνα» (2003) και «Κλέφτης» (2005). Έχει επίσης σχεδιάσει σκηνικά και κοστούμια για το θέατρο και την τηλεόραση, έχοντας αποσπάσει βραβεία για τη δουλειά του. Είναι ιδρυτής της θεατρικής ομάδας «Νεφελοκοκκυγία».

## Βιογραφία
Γεννήθηκε και μεγάλωσε στη Θεσσαλονίκη. Σπούδασε υποκριτική στη Δραματική Σχολή του Γιάννη Θεοδοσιάδη στην Αθήνα. Εργάστηκε ως ηθοποιός στην τηλεόραση και τον κινηματογράφο και σχεδίασε σκηνικά και κοστούμια για θεατρικές και τηλεοπτικές παραγωγές, λαμβάνοντας διακρίσεις ως ενδυματολόγος. Ίδρυσε τη θεατρική ομάδα «Νεφελοκοκκυγία» και διδάσκει υποκριτική.

## Κοσμήματα
Ασχολήθηκε επίσης με τον σχεδιασμό κοσμημάτων. Παρακολούθησε μαθήματα στο Μουσείο Μπενάκη με τη Λίλα δε Χάβες και συνέχισε για τρία χρόνια κοντά στον Δημήτρη Νικολαΐδη. Τα κοσμήματα του έχουν εκτεθεί στο Μουσείο Μπενάκη, στο Ίδρυμα Θεοχαράκη, στο Μουσείο Ηρακλειδών, στο Ίδρυμα Άγγελου και Λητώ Κατακουζηνού, καθώς και σε γκαλερί της Αθήνας και της Θεσσαλονίκης. Έχει δημιουργήσει κοσμήματα για το κατάστημα του Νέου Μουσείου Ακρόπολης.

## Φιλμογραφία
* **Πολίτικη Κουζίνα** (A Touch of Spice, 2003) – Τούρκος κοσμήτορας
* **Κλέφτης** (O Kleftis, 2005) – συμμετοχή
* **À Tout de Suite** (2004) – συμμετοχή
* **Το Πέρασμα** (To Perasma, 2006) – συμμετοχή
* **Εθελούσια Έξοδος** (1986) – συμμετοχή
* **Η Τελευταία Αρκούδα του Πίνδου** (1990) – συμμετοχή

## Παραπομπές

Κατηγορία:Έλληνες ηθοποιοί
Κατηγορία:Σκηνογράφοι
Κατηγορία:Ενδυματολόγοι
Κατηγορία:Κοσμηματοποιοί
Κατηγορία:Θεσσαλονικές
Πανεπιστήμιο της Καλιφόρνια (Ντέιβις)

Το **Πανεπιστήμιο της Καλιφόρνιας, Ντέιβις** (**UC Davis**, **UCD**, ή **Davis**) είναι δημόσιο ερευνητικό πανεπιστήμιο στο Ντέιβις της Καλιφόρνια, στις Ηνωμένες Πολιτείες. Είναι η πιο βόρεια από τις δέκα πανεπιστημιούπολες του συστήματος του Πανεπιστημίου της Καλιφόρνιας. Το ίδρυμα ιδρύθηκε για πρώτη φορά ως γεωργικός κλάδος του συστήματος το 1905 και έγινε η έκτη πανεπιστημιούπολη του Πανεπιστημίου της Καλιφόρνια το 1959.

Ιδρυμένο ως μια κυρίως γεωργική πανεπιστημιούπολη, το πανεπιστήμιο έχει επεκταθεί τον τελευταίο αιώνα ώστε να περιλαμβάνει μεταπτυχιακά και επαγγελματικά προγράμματα στην ιατρική, μηχανική, επιστήμες, δίκαιο, κτηνιατρική, εκπαίδευση, νοσηλευτική και διοίκηση επιχειρήσεων, εκτός από τα 90 ερευνητικά προγράμματα που προσφέρονται από το UC Davis Graduate Studies. Το πανεπιστήμιο προσφέρει επίσης πιστοποιητικά και μαθήματα, συμπεριλαμβανομένων διαδικτυακών μαθημάτων, για ενήλικες και μη παραδοσιακούς μαθητές μέσω του Τμήμα Συνεχιζόμενης και Επαγγελματικής Εκπαίδευσης.

Το πανεπιστήμιο θεωρείται Public Ivy. Κατατάσσεται μεταξύ των "R1: Διδακτορικά Πανεπιστήμια – Πολύ υψηλή ερευνητική δραστηριότητα". Οι αθλητικές ομάδες του UC Davis Aggies αγωνίζονται στην NCAA Division I, κυρίως ως μέλη της Big West Conference, με επιπλέον αθλήματα στην Big Sky Conference (μόνο ποδόσφαιρο) και στην Mountain Pacific Sports Federation. Οι αθλητές του πανεπιστημίου έχουν κερδίσει συνολικά 10 ολυμπιακά μετάλλια. Οι καθηγητές, οι αποφοίτες και οι ερευνητές του πανεπιστημίου έχουν λάβει δύο βραβεία Νόμπελ, ένα μετάλλιο Φιλντς, ένα Προεδρικό μετάλλιο Ελευθερίας, τρία βραβεία Πούλιτζερ, τρία υποτροφίες Μακάρθουρ και ένα Εθνικό μετάλλιο της Επιστήμης. Από την τρέχουσα σχολή, 30 έχουν εκλεγεί στην Εθνική Ακαδημία Επιστημών, 36 στην Αμερικανική Ακαδμία Τεχνών και Επιστημικών και 13 στην Εθνική Ακαδημία Ιατρικής.

## Παραπομπές


## Εξωτερικοί σύνδεσμοι
* 
* 
* Ιστότοπος του UC Davis Athletics

Καλιφόρνια (Ντέιβις)
Κατηγορία:Καλιφόρνια
Φοντέτ

Το **Φοντέτ** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Σκονίζο Χανίων

Το **Σκονίζο** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Σκονίζο βρίσκεται στο βορειοδυτικό τμήμα του νησιού, βορειοανατολικά του όρους Πλατανιανή, σε υψόμετρο 325 μέτρα. Απέχει περίπου 11 χιλιόμετρα νότια από το Γεράνι  (έδρα του δήμου) και 20 χιλιόμετρα δυτικά από τα Χανιά. Αξιόλογο θρησκευτικό μνημείο είναι ο Ιερός Ναός Αγίου Αντωνίου, που είναι  κτίσμα του 16ου αιώνα.  

Αναφέρεται επίσημα, το 1925 να προσαρτάται στην τότε κοινότητα Βατολάκκου. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, μαζί με τον Βατόλακκο αποτελούν την κοινότητα Βατολάκκου, που υπάγεται στη Δημοτική Ενότητα Μουσούρων του Δήμου Πλατανιά και σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 ήταν πάλι 7. 

## Εξωτερικοί σύνδεσμοι

* Σκονίζο Χανίων στο youtube.com.
* Η πεζοπορική διαδρομή: Μανολιόπουλο- Σκονίζο στον ιστότοπο https://eu.wikiloc.com/.

## Παραπομπές


Σκονίζο
Σκονίζο
Γερμανικό πρωτάθλημα ποδοσφαίρου ανδρών 2025-26

Το **Γερμανικό πρωτάθλημα ποδοσφαίρου ανδρών 2025-26** ή **Μπούντεσλιγκα Γερμανίας 2025-26** ήταν η 63η σεζόν της Μπούντεσλιγκα, του κορυφαίου πρωταθλήματος ποδοσφαίρου ανδρών στη Γερμανία. Η Μπάγερν Μονάχου είναι η κάτοχος του τίτλου. Η σεζόν ξεκίνησε στις 22 Αυγούστου 2025 και θα ολοκληρωθεί στις 16 Μαΐου 2026.

## Ομάδες

### Αλλαγές ομάδων

Η Κολωνία και το Αμβούργο επέστρεψαν στη Μπουντεσλίγκα μετά από απουσία ενός και επτά ετών, αντίστοιχα. Αντικατέστησαν τις Χόλσταϊν Κίελ και Μπόχουμ μετά από παρουσία ενός και τεσσάρων ετών, αντίστοιχα.

### Πόλεις και Στάδια

## Βαθμολογία

## Αποτελέσματα

## Μπαράζ παραμονής
Τα μπαράζ παραμονής θα διεξαχθούν στις 21 ή 22 Μαΐου και 25 ή 26 Μαΐου 2026.

## Στατιστικά
### Πρώτοι σκόρερ

## Παραπομπές


Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2025–2026
Νερατζιά Χανίων

Η **Νερατζιά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Νερατζιά βρίσκεται στο βορειοδυτικό τμήμα του νησιού, κοντά στα βόρεια παράλιά του και δυτικά του Ταυρωνίτη ποταμού, σε υψόμετρο 83 μέτρα. Απέχει περίπου 13 χιλιόμετρα Δ.-ΝΔ. από το Γεράνι (έδρα του δήμου) και 24 χιλιόμετρα Δ. από τα Χανιά.  

Απογράφεται επίσημα, ως ξεχωριστός οικισμός για πρώτη φορά το 1951 με την παλιά της ονομασία *Χαϊδέρης* στην τότε κοινότητα Μούλετε, μέχρι το 1957 οπότε μετονομάστηκε σε Νεραντζιά. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Χρυσαυγή  και την Καλλιθέα αποτελούν την κοινότητα Χρυσαυγής, που ανήκει στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 ήταν 20.

## Εξωτερικοί σύνδεσμοι

* Φωτογραφίες από τη Νερατζιά στον ιστότοπο https://www.greece.com/.

## Παραπομπές


Νερατζιά
Νερατζιά
Μετόχι Κοντομαρίου Χανίων

Το **Μετόχι** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μετόχι βρίσκεται στο βορειοδυτικό τμήμα του νησιού, κοντά στα βόρεια παράλια και τον Κόλπο Χανίων, σε υψόμετρο 20 μέτρα. Απέχει περίπου 2 χιλιόμετρα δυτικά από το κέντρο του Γερανίου (έδρα του δήμου) και 18 χιλιόμετρα δυτικά από τα Χανιά ενώ είναι ανάμεσα στον Β.Ο.Α.Κ. και την Ε.Ο. Κισσάμου - Χανίων. Βορειοδυτικά του είναι το Μάλεμε και νότια το Κοντομάρι.

Αναφέρεται επίσημα, ως ξεχωριστός οικισμός το 1940 να προσαρτάται στην κοινότητα Κοντομαρίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Κοντομάρι, την Κοιλάδα και το Ξηροκάμπι αποτελούν την κοινότητα Κοντομαρίου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 93 κάτοικοι ενώ με αυτήν του 2011 ήταν 157. 
## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: Μετόχι Βρυσών Αποκορώνου στον Δήμο Αποκορώνου, Μετόχι Κισσάμου στο Δήμο Κισσάμου και Μετόχι Κολυμβαρίου στον Δήμο Πλατανιά. Υπάρχει ακόμα και ο οικισμός Μετόχι Σιριλίου στον Δήμο Πλατανιά.

## Παραπομπές


Μετόχι Κοντομαρίου
Μετόχι Κοντομαρίου
Μετόχι Κολυμβαρίου Χανίων

Το **Μετόχι** Κολυμβαρίου ή Καρών Κισσάμου είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μετόχι βρίσκεται στο βορειοδυτικό τμήμα του νησιού, κοντά στα βόρεια παράλια και την Χερσόνησο Ροδωπού (Σπάθας), σε υψόμετρο 190 μέτρα. Απέχει περίπου 19 χιλιόμετρα δυτικά από το Γερανίου (έδρα του δήμου - μέσω Βουκολιών) και 34 χιλιόμετρα δυτικά από τα Χανιά (μέσω Σπηλιάς). Αναφέρεται επίσημα, ως ξεχωριστός οικισμός το 1940 να προσαρτάται στην κοινότητα Καρών Κισσάμου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τις Καρές, τα Βασιλιανά και τα Πεταλιανά αποτελούν την κοινότητα Καρών Κισσάμου, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 19 κάτοικοι ενώ με αυτήν του 2011 ήταν 24.

## Σημείωση
Στην ίδια περιφερειακή ενότητα (Χανίων) υπάρχουν 3 συνώνυμοι οικισμοί: Μετόχι Βρυσών Αποκορώνου στον Δήμο Αποκορώνου, Μετόχι Κισσάμου στο Δήμο Κισσάμου και Μετόχι Κοντομαρίου στον Δήμο Πλατανιά. Υπάρχει ακόμα και ο οικισμός Μετόχι Σιριλίου στον Δήμο Πλατανιά.

## Παραπομπές


Μετόχι Κολυμβαρίου
Μετόχι Κολυμβαρίου
Μετόχι Σιριλίου Χανίων

Το **Μετόχι Σιριλίου** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μετόχι Σιριλίου βρίσκεται στο βορειοδυτικό τμήμα του νησιού, κοντά στα βόρεια παράλια και τον Κόλπο Χανίων, στις ανατολικές όχθες του Ταυρωνίτη ποταμού σε υψόμετρο 60 μέτρα. Απέχει περίπου 9 χιλιόμετρα Δ.-ΝΔ. από το κέντρο του Γερανίου (έδρα του δήμου), 26 χιλιόμετρα Δ. από τα Χανιά και λιγότερο από 1 χιλιόμετρο ΝΔ. από το Σιρίλι. 

Αναφέρεται επίσημα, ως ξεχωριστός οικισμός το 1951 να απογράφεται στην κοινότητα Σιριλίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Σιρίλιο και το Ελληνικό αποτελούν την κοινότητα Σιριλίου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 35 κάτοικοι ενώ με αυτήν του 2011 ήταν 32. 

## Εξωτερικοί σύνδεσμοι

* Μετόχι Σιριλίου, Χανιά στον ιστότοπο https://ellinismos.gr/.

## Σημείωση
Στην ίδια περιφερειακή ενότητα (Χανίων) και στον ίδιο δήμο (Πλατανιά) είναι οι οικισμοί: Μετόχι Κολυμβαρίου και Μετόχι Κοντομαρίου. Στον Δήμο Αποκορώνου είναι το Μετόχι Βρυσών Αποκορώνου και στον Δήμο Κισσάμου το Μετόχι Κισσάμου.

## Παραπομπές


Μετόχι Σιριλίου
Μετόχι Σιριλίου
Μαρκ Γκέι

Ο **Άντζι Κεανίνκιν Μαρκ-Ισραέλ Γκέι** (αγγλ. *Addji Keaninkin Marc-Israel Guéhi*, προφέρεται /ˈɡeɪ.i/, Γκέι-ι, 13 Ιουλίου 2000) είναι Άγγλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την ομάδα της Πρέμιερ Λιγκ Μάντσεστερ Σίτι, καθώς και για την εθνική ομάδα της Αγγλίας.

Ο Γκέι προέρχεται από τα τμήματα υποδομής της Τσέλσι και έκανε το ντεμπούτο του με την πρώτη ομάδα το 2019, προτού αγωνιστεί για ενάμιση χρόνο ως δανεικός στη Σουόνσι Σίτι. Το 2021 μεταγράφηκε στην Κρίσταλ Πάλας έναντι 18 εκατομμυρίων λιρών, αποτελώντας την τρίτη πιο ακριβή μεταγραφή στην ιστορία του συλλόγου. Έκτοτε έχει πραγματοποιήσει πάνω από 150 εμφανίσεις με την ομάδα, ενώ την έχει οδηγήσει ως αρχηγός στην κατάκτηση του Κυπέλλου Αγγλίας (FA Cup) και του Κομιούνιτι Σιλντ (Community Shield) το 2025. Το 2026 μεταγράφηκε στη Μάντσεστερ Σίτι έναντι 20 εκατομμυρίων λιρών.

Γεννημένος στην Ακτή Ελεφαντοστού, ο Γκέι έχει εκπροσωπήσει την Αγγλία σε επίπεδο νέων και ήταν βασικό μέλος της ομάδας που κατέκτησε το Παγκόσμιο Κύπελλο Κ-17 το 2017. Έκανε το ντεμπούτο του με την ανδρική ομάδα το 2022και ήταν βασικό στέλεχος της αποστολής που έφτασε στον τελικό του Euro 2024, όπου η Αγγλία κατέλαβε τη δεύτερη θέση.

## Παραπομπές


Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Ευρωπαϊκού Πρωταθλήματος 2024
Ουγκό Εκιτικέ

Ο **Ουγκό Τιμοτέ Εκιτικέ** (, 20 Ιουνίου 2002 - ) είναι Γάλλος επαγγελματίας ποδοσφαιριστής, ο οποίος αγωνίζεται ως επιθετικός για τη Λίβερπουλ της Πρέμιερ Λιγκ και την εθνική ομάδα της Γαλλίας.

Ο Εκιτικέ ξεκίνησε την επαγγελματική του καριέρα σε ηλικία 18 ετών με τη Σταντ ντε Ρενς, αγωνιζόμενος αρχικά με την ομάδα νέων πριν κληθεί στην πρώτη ομάδα το 2020. Μεταξύ 2021 και 2022 αγωνίστηκε δανεικός στις Βέιλε Μπολντκλουμπ και Παρί Σεν Ζερμέν, με την οποία κατέκτησε τον τίτλο της Λιγκ 1 και συμμετείχε στο ΟΥΕΦΑ Τσάμπιονς Λιγκ. Το 2023 ο δανεισμός του μετατράπηκε σε μόνιμη μεταγραφή, ωστόσο πραγματοποίησε μόλις μία εμφάνιση πρωταθλήματος ως κανονικό μέλος της Παρί.

Τον Απρίλιο του 2024 παραχωρήθηκε δανεικός στην Άιντραχτ Φρανκφούρτης, με την οποία υπέγραψε μόνιμα αργότερα την ίδια χρονιά. Κατά τη μοναδική του πλήρη σεζόν στη Γερμανία σημείωσε 15 γκολ σε 33 αγώνες πρωταθλήματος, βοηθώντας τη Φρανκφούρτη να τερματίσει στην 3η θέση της Μπούντεσλιγκα, ενώ συμπεριλήφθηκε στην Ομάδα της Χρονιάς της Μπούντεσλιγκα 2024–25.

Τον Ιούλιο του 2025 υπέγραψε στη Λίβερπουλ έναντι 80 εκατομμυρίων ευρώ (69 εκατομμύρια λίρες).

Ο Εκιτικέ έχει εκπροσωπήσει τη Γαλλία σε επίπεδο νέων, έχοντας αγωνιστεί με τις εθνικές ομάδες Κάτω των 20 και Κάτω των 21 ετών.

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές Βάιλε Μπόλντκλουμπ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Πρέμιερ Λιγκ
Κοιλάδα Χανίων

Η **Κοιλάδα** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Κοιλάδα βρίσκεται στο βορειοδυτικό τμήμα του νησιού, κοντά στα βόρεια παράλια και τον Κόλπο Χανίων, σε υψόμετρο 84 μέτρα. Απέχει περίπου 5 χιλιόμετρα βορειοδυτικά από το κέντρο του Γερανίου (έδρα του δήμου) και 22 χιλιόμετρα δυτικά από τα Χανιά ενώ στα βόρεια του είναι το Κοντομάρι και βορειότερα περνάει ο Β.Ο.Α.Κ. 

Ο Χουρμούζης Βυζάντιος την αναφέρει για πρώτη φορά στα «Κρητικά» με την ονομασία  *Τελιμανολιανά* το 1842 και ως *Ντελημανωλιανά* στην απογραφή του 1881. Το 1920 αναφέρεται στην κοινότητα Κοντομαρί. Αναφέρεται επίσημα, ως ξεχωριστός οικισμός το 1940 με την ονομασία *Δελημανολιανά* να προσαρτάται στην κοινότητα Κοντομαρίου. Το 1957 μετονομάστηκε σε Κοιλάδα. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Κοντομάρι, το Μετόχι και το Ξηροκάμπι αποτελούν την κοινότητα Κοντομαρίου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 51 κάτοικοι ενώ με αυτήν του 2011 ήταν 35.

## Παραπομπές


Κοιλάδα
Κοιλάδα
Ξηροκάμπι Χανίων

Το **Ξηροκάμπι** ή **Ξηρόκαμπος** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Ξηροκάμπι βρίσκεται στο βορειοδυτικό τμήμα του νησιού, προς τα βόρεια παράλια και τον Κόλπο Χανίων, σε υψόμετρο 145 μέτρα. Απέχει περίπου 23 χιλιόμετρα Δ.-ΝΔ. από τα Χανιά, 5 χιλιόμετρα Ν.-ΝΔ. από το κέντρο του Γερανίου (έδρα του δήμου) και  και μόλις 2 χιλιόμετρα Ν. από το κέντρο του Κοντομαρίου.

Το χωριό αναφέρεται την εποχή της Ενετοκρατίας και για πρώτη φορά στην απογραφή του 1881 στον τότε  Δήμο Πύργου Ψηλόνερου. Το 1920 αναφέρεται στην κοινότητα Λουτρακίου και το 1928 στη κοινότητα Κοντομαρί. Η ονομασία  πιθανολογείται ότι σχετίζεται με την αποξήρανση των πηγών νερού που υπήρχαν παλαιότερα στην περιοχή. Η τοπική παράδοση λέει ότι υπήρχαν εφτά καβούσια (λάκκοι όπου μαζεύεται νερό) στην περιοχή, οι οποίοι στέρεψαν και έμεινε μόνο ένα πηγάδι στα δυτικά του χωριού. Θρησκευτικό αξιοθέατο είναι η κεντρική εκκλησία του Αγίου Αντωνίου και ο παλαιός ναός του Αγίου Αντωνίου ο οποίος είναι κτισμένος επί Ενετοκρατίας, αναφέρεται στην απογραφή ναών και μονών του 1637 ως μετόχι της Ιεράς Μονής Γωνιάς και έχει αναπαλαιωθεί από την Εφορία Βυζαντινών Αρχαιοτήτων Χανίων.

## Διοικητικά στοιχεία
Αναφέρεται επίσημα, το 1925 να προσαρτάται στην τότε κοινότητα Βρυσών Κυδωνίας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Κοντομάρι, την Κοιλάδα και το Μετόχι αποτελούν την κοινότητα Κοντομαρίου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 59 κάτοικοι ενώ με αυτήν του 2011 ήταν 62. 

## Παραπομπές


Ξηροκάμπι
Ξηροκάμπι
Ξαμουδοχώρι Χανίων

Το **Ξαμουδοχώρι** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Ξαμουδοχώρι βρίσκεται στο βορειοδυτικό τμήμα του νησιού, προς τα βόρεια παράλια και τον Κόλπο Χανίων, σε υψόμετρο 110 μέτρα. Απέχει περίπου 5 χιλιόμετρα Δ.-ΝΔ. από το κέντρο του Γερανίου (έδρα του δήμου) και 23 χιλιόμετρα δυτικά από τα Χανιά ενώ στα βόρειά του περνάει ο Β.Ο.Α.Κ. και ανατολικά είναι το Κοντομάρι. Πρόκειται για γραφικό χωριό σε περιοχή κατάφυτη από ελιές και αμπέλια, με θέα προς τα παράλια του κόλπου και την Χερσόνησο Ροδωπού (Σπάθα). Οι κάτοικοι ασχολούνται με την ελαιοκαλλιέργεια και την αμπελουργία. Οι πρώτοι του κάτοικοι προέρχονταν από το χωριό Λάκκοι, που αφού έμειναν προσωρινά στο Μάλεμε, στη συνέχεια εγκαταστάθηκαν στην περιοχή το 1830.

Αναφέρεται επίσημα, το 1925 να προσαρτάται στην τότε κοινότητα Κοντομαρίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, αποτελεί κοινότητα, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 152 κάτοικοι ενώ με αυτήν του 2011 ήταν 163. 

## Εξωτερικοί σύνδεσμοι

* Ξαμουδοχώρι από τον δήμο Πλατανιά.

## Παραπομπές


Ξαμουδοχώρι
Ξαμουδοχώρι
Άγγελος Παπαδημητρίου

Ο **Άγγελος Παπαδημητρίου** (Κιάτο, 23 Σεπτεμβρίου 1952) είναι Έλληνας εικαστικός, συγγραφέας, τραγουδιστής και ηθοποιός.

## Βιογραφία
Γεννήθηκε στο Κιάτο και σπούδασε στη σχολή Βακαλό και στη σχολή Θεάτρου Κατσέλη. Έργα του εκτίθενται στο Εθνικό Μουσείο Σύγχρονης Τέχνης, καθώς και σε γκαλερί και εκθέσεις στην Ελλάδα και στο εξωτερικό. Το 2018 κυκλοφόρησε το βιβλίο *ΛΑΪΚ*.

Στον κινηματογράφο έπαιξε στην ταινία ''Ξενία'' (2014) και έλαβε το βραβείο Β' Ανδρικού Ρόλου από την Ελληνική Ακαδημία Κινηματογράφου. Άλλες του συμμετοχές στον κινηματογράφο είναι στις ταινίες *[[Πίσω πόρτα]]* και ''Dodo''. Στην τηλεόραση εμφανίστηκε στη σειρά *[[Οι στάβλοι της Εριέτας Ζαΐμη]]* ως Ντίμης Τσιμισκής-Χόφμαν, ρόλο που επανέλαβε ως γκεστ στην ''Τούρτα της μαμάς''.

Στις αυτοδιοικητικές εκλογές του 2019 και του 2023 ήταν υποψήφιος δημοτικός σύμβουλος Αθηναίων με την παράταξη «Αθήνα Ψηλά» του Κώστα Μπακογιάννη. Έχει διατελέσει αντιπρόεδρος της Τεχνόπολης.

## Παραπομπές


Κατηγορία:Έλληνες καλλιτέχνες
Κατηγορία:Έλληνες συγγραφείς του 21ου αιώνα
Παπαδημητρίου Άγγελος
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης